ନବରଙ୍ଗପୁରଃ( ବେଣୁ ଗୋପାଳ ରାଓ) ନବରଙ୍ଗପୁର ଜିଲ୍ଲା ରାଇଘର ଥାନା ଅଞ୍ଚଳ ରେ ଏକ ଅଭାବନୀୟ ଘଟଣା ସାମନାକୁ ଆସିଛି। ଜଣେ ୧୪ ବର୍ଷର ନାବାଳିକା ମା 'ହୋଇଛି। ଡାକ୍ତରଖାନା ସେ ଏକ କନ୍ୟା ସନ୍ତାନ ଜନ୍ମ ଦେଇଛି। ତେବେ ଘଟଣାର ଦୀର୍ଘଦିନ ପରେ ପରିବାର ଲୋକ କେହିହେଲେ ଲୋକ ଲଜ୍ଜ୍ୟାକୁ ଡରି ମୁହଁ ଖୋଲି ନ ଥିଲେ। ନାବାଳିକା ମଧ୍ୟ ହତ୍ୟା ଧମକ ପାଇଁ ଭୟ ମୁହଁ ଖୋଲି ନଥିଲା। କିନ୍ତୁ ଜିଲ୍ଲା ମୁଖ୍ୟ ଚିକିତ୍ସାଳୟର ସଖୀ କେନ୍ଦ୍ର ରେ ପରିବାର ଲୋକ ଗର୍ଭବତୀ ନାବାଳିକା କୁ ଭର୍ତ୍ତି କରିବା ପରେ ପ୍ରକୃତ ଘଟଣା ପଦାକୁ ଆସି ଥିଲା। ବୁଧବାର ଦିନ ନାବାଳିକା ଏକ କନ୍ୟା ସନ୍ତାନ କୁ ଜନ୍ମ ଦେଇ ଥିଲା। ଦୀର୍ଘଦିନ ପରେ ( ୱାନ୍ ସ୍ଟେପ ସେଣ୍ଟର )ସଖୀ ସେଣ୍ଟର ପକ୍ଷରୁ କାଉନସେଲିଂ ପରେ ନାବାଳିକା ଓ ପରିବାର ବହୁ କଷ୍ଟରେ ମୁହଁ ଖୋଲିଥିଲେ। ନାବାଳିକା ନ୍ୟାୟ ପ୍ରଦାନ ପାଇଁ ଆଗେଇ ଆସିଲେ ସଖୀ ସେଣ୍ଟର ର କାର୍ଯ୍ୟରତ କର୍ମଚାରୀ ରଂଜିତା ସାହୁ, ସ୍ୱରଣିକା ପଟ୍ଟନାୟକ, ଜ୍ୟୋତିମୟୀ ମହାନ୍ତି, ସୌଦାମିନୀ ବୈପାରୀ!
ନବରଙ୍ଗପୁର ପୁଲିସର ସହାୟତା ନିଆଯାଇଥିଲା ବୋଲି ସଖୀ କେନ୍ଦ୍ରର ପରିଚାଳନା ରଞ୍ଜିତା ସାହୁ କହିଛନ୍ତି। ନବରଙ୍ଗପୁର ପୁଲିସ ସହାୟତା ରେ ରାଇଘର ପୁଲିସ ପରିବାର ଲୋକଙ୍କ ଏତଲା ଆଧାରରେ ୩ ଜଣ ଅଭିଯୁକ୍ତଙ୍କ ଗିରଫ କରିଛି। ନବଜାତ ଶିଶୁ କନ୍ୟାକୁ ସିଡବ୍ୟୁସିକୁ ହସ୍ତାନ୍ତର କରାଯାଇଛି। ନାବାଳିକା ର ସ୍ୱାସ୍ଥ୍ୟ ଅବସ୍ଥା ସ୍ଥିର ରହିଥିବା ସଖୀ କେନ୍ଦ୍ର ପକ୍ଷରୁ କୁହା ଯାଇଛି। ଅନ୍ୟପକ୍ଷରେ ରାଇଘର ଥାନା ଅଧିକାରୀ ଟଙ୍କଗିରି ଭାଇ କୁ ଯୋଗାଯୋଗ କରିବାରୁ ସେ କହିଛନ୍ତି, ପରିବାର ଲୋକୋ ନାବାଳିକା ଗର୍ଭବତୀ ହେବା ପାଇଁ ୩ ଜଣଙ୍କୁ ଦାୟୀ କରିଛନ୍ତି। ଘରେ କେହି ନ ଥିବାର ସୁଯୋଗ ନେଇ ନାବାଳିକା ଝିଅକୁ ସେମାନେ ଭେଟୁଥିଲେ ବୋଲି ଦର୍ଶାଇ ପରିବାର ପକ୍ଷରୁ ଏତଲା ଦିୟାଯାଇଛି। ୩ ଜଣ ଅଭିଯୁକ୍ତଙ୍କ ମଧ୍ୟ ରେ ଜଣେ ନାବାଳକ ଅଭିଯୁକ୍ତଙ୍କୁ ଗିରଫ କରାଯାଇଛି। ଅନ୍ୟପକ୍ଷରେ ଡିଏନଏ ପରୀକ୍ଷା ପରେ ଶିଶୁ କନ୍ୟା ର ପ୍ରକୃତ ବାପା କିଏ ଜଣା ପଡ଼ିବ ବୋଲି ସେ କହିଛନ୍ତି। ପୁଲିସ ପକ୍ଷରୁ ତଦନ୍ତ ଜାରି ରହିଛି।
